KS Strategy : เน้นกลุ่มเปิดเมืองและหุ้นที่ยังขึ้นช้ากว่าตลาด
14 มิถุนายน 2564

KS Strategy : เน้นกลุ่มเปิดเมืองและหุ้นที่ยังขึ้นช้ากว่าตลาด
เราเห็น upside ใน market EPS ปี 65 เพราะคาดว่าประเทศไทยจะฉีดวัคซีนครบ 100 ล้านโดสในช่วงสิ้นปี 64 และเกิดภูมิคุ้มกันหมู่ใน 1Q65
ไทยเพิ่มปริมาณการฉีดวัคซีนโควิด-19 ให้กับประชาชนขึ้นเป็น 300,000-420,000 โดส/วัน นับตั้งแต่วันแรกที่เริ่มฉีดให้กับประชาชนแบบปูพรมในวันที่ 7 มิ.ย.2564 ทั้งนี้ จำนวนการฉีดวัคซีนสะสมในประเทศไทยเพิ่มขึ้นอย่างรวดเร็วมาอยู่ที่ 6 ล้านโดส ขณะนี้ เทียบกับที่แค่ 4.6 ล้านโดส ระหว่างวันที่ 28 ก.พ.-6 มิ.ย.2564 ซึ่งสะท้อนให้เห็นว่าประเทศไทยมีศักยภาพมากพอที่จะฉีดวัคซีนได้มากถึง 500,000 โดส/วัน หากสามารถจัดหาวัคซีนมากขึ้น เราคาดว่าประเทศไทยจะได้รับวัคซีนมากขึ้นในช่วงครึ่งหลังของปีนี้เพราะวัคซีนโควิด-19 จาก 5 บริษัท (AstraZeneca Sinovac J&J Moderna และ Sinopharm) ได้รับการอนุมัติจากองค์การอาหารและยาและจาก 3 บริษัท (Pfizer Sputnik V และ Biotech) ที่อยู่ระหว่างการพิจารณา และจากปริมาณการฉีดวัคซีนที่ 500,000 โดส/วัน ในช่วงครึ่งหลังของปีนี้ เราจึงคาดว่าปริมาณการฉีดวัคซีนของประเทศไทยจะแตะระดับที่ 100 ล้านโดส ในช่วงสิ้นปี 2564 และเกิดภูมิคุ้มกันหมู่ในไตรมาส 1/2565 ธนาคารแห่งประเทศไทยคาดว่าแผนการฉีดวัคซีนในประเทศไทย (100 ล้านโดส ในปี 2564 เทียบกับแผนกระจายวัคซีนที่ 65 ล้านโดส) จะช่วยขับเคลื่อนให้เศรษฐกิจขยายตัวขึ้นจากเดิมอีก 4.6 แสนล้านบาท (หรือ 3.0%) และคาดว่า GDP ของไทยจะเติบโต 2.0%/4.7% ในปี 64/65 อิงจากจำนวนนักท่องเที่ยวต่างชาติที่ 1.2/15 ล้านคน ในปี 64/65 ซึ่งจะเพิ่ม upside ต่อ market EPS ปี 65
เน้นกลุ่มที่ได้ประโยชน์จากการเปิดเมืองและหุ้นที่ยังขึ้นช้ากว่าตลาดจากการเร่งฉีดวัคซีนและอัตราตอบแทนพันธบัตรสหรัฐฯ 10 ปี ที่ลดลง 30bps ตั้งแต่ เม.ย.
เราคงมุมมองบวกต่อตลาดหุ้นไทยใน มิ.ย.65 และจากการเร่งฉีดวัคซีนในไทยตั้งแต่ มิ.ย.64 เป็นต้นไป เราจึงคาดว่าจำนวนผู้ติดเชื้อโควิด-19 รายใหม่จะลดลงและรัฐบาลจะผ่อนคลายมาตรการล็อกดาวน์ใน 3Q64และจะเดินหน้าแผนเปิด 6 จังหวัดรับนักท่องเที่ยวในช่วงครึ่งหลังของปี 64 เริ่มจากจังหวัดภูเก็ตในเดือน ก.ค. 64 ดังนั้น เราจึงคาดว่าผู้เล่นในกลุ่มเปิดประเทศจะได้ประโยชน์จากสภาวะเศรษฐกิจที่ฟื้นตัวขึ้นหลังสิ้นสุดวิกฤติโควิด-19 ในช่วงครึ่งหลังของปีนี้และปี 65 เราเห็นอัตราตอบแทนพันธบัตรรัฐบาลสหรัฐฯ ที่ปรับลดลง 30bps ตั้งแต่ต้น เม.ย. มาอยู่ที่ 1.44% จากการทำ short cover เพราะตลาดมองว่าเงินเฟ้อกำลังจะผ่านระดับสูงสุดของปีใน 2Q64 และจะเริ่มลดลงในช่วงครึ่งหลังของปีนี้ เราเชื่อว่าอัตราตอบแทนพันธบัตรรัฐบาลที่ลดลงจะส่งผลบวกต่อตลาดหุ้นจาก earnings yield gap ที่สูงขึ้นและกลุ่มอุตสาหกรรมที่มีต้นทุนเงินกู้จำนวนมาก (กลุ่มการเงินและสาธารณูปโภค) ซึ่งก่อนหน้านี้ถูกกดดันจากอัตราตอบแทนพันธบัตรที่สูงขึ้นจะกลับมา outperform ตลาด เราคาดว่าหุ้นที่ราคาขึ้นช้ากว่าตลาดดังกล่าวจะ outperform ตลาดใน มิ.ย. - ส.ค.
ธีมลงทุนและหุ้นเด่นของทึมกลยุทธ์
เราคัดหุ้นในกลุ่ม mid-small cap (BLA EPG SPALI และ SEAFCO) ออก และนำเลือกหุ้นกลุ่ม big cap ที่สัมพันธ์กับกลุ่มเปิดประเทศ/ราคาหุ้นขึ้นช้ากว่าตลาด (BBL AOT BEM และ EGCO) เข้ามาแทน เรามีธีมการลงทุนอยู่ 5 รูปแบบขณะนี้ ได้แก่
1.ผู้เล่นกลุ่มธนาคาร BBL
การที่ธนาคารแห่งประเทศไทยอนุญาตให้กลุ่มธนาคารสามารถจ่ายเงินปันผลระหว่างกาลได้สะท้อนถึงทิศทางการเติบโตเชิงบวกของสถานะทางการเงินที่แข็งแกร่งของกลุ่มธนาคารไทยและ credit risk ในอนาคต
2.ผู้เล่นที่ได้ประโยชน์จากการเปิดประเทศ MINT AOT CPN TU และ PTT
เราคาดว่าบริษัทเหล่านี้จะได้ประโยชน์จากสภาวะเศรษฐกิจที่ฟื้นตัวขึ้นจากการผ่อนคลายมาตรการล็อกดาวน์และเปิดประเทศ
3 ผู้เล่นที่มีกำไรเติบโตแข็งแกร่ง KCE และ CBG
เราคาดว่า KCE และ CBG จะรายงานกำไรสุทธิที่เติบโตขึ้น 92% และ 15% YoY ตามลำดับ การขยายธุรกิจไปยังประเทศจีนจะเป็นปัจจัยบวกต่อ CBG
4 ผู้เล่นที่มีการลงทุนในโครงการภาครัฐ (BEM)
BEM เป็นหนึ่งในตัวเลือกที่จะชนะประมูลโครงการรถไฟฟ้าสายสีม่วงและส้มในปีนี้
5 ผู้เล่นที่ราคาหุ้นเคลื่อนไหวช้า (EGCO)
ราคาหุ้นที่ปรับลดลง 43% ตั้งแต่สิ้นปี 2562 สะท้อนอัตราตอบแทนพันธบัตรที่สูงขึ้นและนโยบายเงินปันผลที่เปลี่ยนแปลงไปแล้ว ราคาหุ้นขณะนี้ซื้อขายด้วย PER ปี 2564 ที่ 9 เท่า และอัตราตอบแทนเงินปันผลที่ 4% และยังสามารถขยายธุรกิจในอนาคตได้อีก
เปิดพอร์ตลงทุน >> https://bit.ly/3eC98sz
KS #KSecurities #Strategy #Reopening #Laggard
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp